<classify> JIMBO la Ruangwa linajivunia kufanya vizuri kwenye kilimo cha mbogamboga na kuna mkakati wa kuwezesha wananchi walime matunda.Msaidizi wa Waziri Mkuu Kassim Majaliwa kwenye masuala ya jimbo hilo, Fadhil Liwaka ametaja miongoni mwa maeneo yanayolimwa mazao ya mbogamboga kuwa ni ukanda wa Mnacho, Chimbila, Mngau, Nandagala, Namahema, Mkoe, Likunja, na Chipindimbi.Ameyasema hayo ofisini kwake wakati akizungumza na timu kutoka Kampuni ya Magazeti ya Serikali TSN kuhusu utekelezaji Ilani ya Uchaguzi ya Chama Cha Mapinduzi CCM ya mwaka 2015.Ameyataja mazao hayo kuwa ni mboga za majani, nyanya, vitunguu, karoti, pilipili hoho, kabichi, bamia, ndizi, na kwamba baadhi yanalimwa kwenye vitalu nyumba.Kwa hiyo moja ya eneo ambalo tunajivunia zaidi katika kutangaza kilimo chetu na kukisimamia vema ni eneo hilo la mazao ya mbogamboga lakini pia tumekuwa katika mchakato wa kuwezesha wananchi wetu kuweza kuongeza uzalishaji amesema Liwaka.Amesema pia wananchi kwenye jimbo hilo wanalima mazao ya biashara likiwemo la korosho, mbaazi, ufuta na mazao ya chakula yakiwemo mahindi na mpunga.Liwaka amesema, kuna kampeni ya kuzalisha miche mpiya ya korosho inayohusisha kutoa mikorosho ya zamani na kupanda miche mipya ya kisasa.Na zoezi hili linakwenda vizuri, linaratibiwa chini ya Mkurugenzi wa Halmashauri ya Wilaya hii ya Ruangwa na tunaona mafanikio makubwa sana. Lakini tumekuwa na majaribio mengine mazuri ya kulima matunda sasa, maembe, tunataka kuona mananasi, parachichi, tunataka kuona passions na vitu vingine ambavyo tunaweza kuwa na tija navyo amesema.Kwa mujibu wa Liwaka, Mbunge wa Jimbo hilo, Majaliwa kupitia taasisi na marafiki amewawezesha wananchi kupata pembejeo za kilimo zikiwemo dawa za kukuzia, dawa za kuua wadudu, mashine za kumwagilia, na elimu ya ujasiriamali ili kuongeza thamani ya mazao.  <topic>: KITAIFA 